Die Blikslim = roerende tragikomedie oor 'n savant - RSGplus
Gepubliseer op 18/10/2019. 25/10/2019
Die bekroonde radioskrywer, Martyn le Roux se drama: Die Blikslim handel oor 'n savant in 'n tragikomedie wat luisteraars diep gaan roer. Renske Jacobs is die regisseur en dit word op Donderdag 24 Oktober, 20:00 in Radioteater uitgesaai.
'n Savant wat rolprente – van draaiboeke tot vervaardigers en akteurs – soos die palm van sy hand ken, ontmoet 'n aanvallige nagraadse sielkundestudent tydens 'n rolprentvertoning. Aanvanklik is hy vir haar 'n interessante gevallestudie, maar kort voor lank ontwikkel daar 'n hegte vriendskap tussen hulle wat haar lewe permanent sal verander.